ΕΤΕΡΟΠΑΡΑΤΗΡΗΣΗ

**Μάθημα: Αρχαία ελληνική Γλώσσα Γ΄΄Γυμνασίου-Ενότητα 12 Γ.**

**Ημερομηνία 5-5-25(5η ώρα)**

**Σημεία εστίασης**

• Καταγραφή πρώτων αντιδράσεων των μαθητών σε κωμικογράφημα προσαρμοσμένο

στο σύγχρονο τρόπο ζωής και στις καθημερινές εμπειρίες τους. Το κωμικογράφημα

αντλήθηκε από το βιβλίο « Συντακτικό της αρχαίας ελληνικής σε κωμικογραφήματα»

του Χρήστου Δάλκου.

•έλεγχος μεταφραστικής ικανότητας των μαθητών με την βοήθεια των εικόνων.

• παρακολούθηση συμμετοχής στη μαθησιακή διαδικασία των μαθητών (κυρίως των

αδυνάτων)

**Τι παρατήρησα:**

Οι ομάδες των μαθητών έδειξαν ενδιαφέρον κι ανταποκρίθηκαν με ενθουσιασμό κατά την εφαρμογή μιας καινούργιας γι αυτούς μεθόδου διδασκαλίας (κωμικογραφήματος). Κατανόησαν σε ικανοποιητικό βαθμό την πλοκή της ιστορίας του κωμικογραφήματος κι απάντησαν με ευχέρεια στις ερωτήσεις κατανόησης της καθηγήτριας. Όλες οι ομάδες, συμπλήρωσαν το φύλλο εργασίας -εκτός από την τελευταία που δυσκολεύτηκε λίγο στην μετάφραση των καρέ του κωμικογραφήματος-ανταποκρίθηκαν ικανοποιητικά (μετέφρασαν την ιστορία ) και πέτυχαν τον στόχο με έναν εύκολο και ευχάριστο τρόπο.

Αξίζει να σημειωθεί πως προσπάθησαν και ανταποκρίθηκαν θετικά ακόμα και οι αδύνατοι μαθητές.

|  |
| --- |
| **Παραδείγματα καλής πρακτικής που είδα/μου έκαναν εντύπωση**  Το κωμικογράφημα ως καινοτόμο εργαλείο μάθησης  Η ομαδοσυνεργατική μέθοδος διδασκαλίας. |
| **Σημεία προς βελτίωση/ για συζήτηση**  Η παροχή περισσότερου χρόνου για την επεξεργασία των ερωτήσεων και την παρουσίαση των αποτελεσμάτων της εργασίας των ομάδων, |
| **Κύρια σημεία που επισημάνθηκαν κατά τη συζήτηση μετά την παρατήρηση- Συμπεράσματα**  Η καινοτόμος μέθοδος που επιλέχθηκε από την εκπαιδευτικό συνέβαλλε στην πρόκληση του ενδιαφέροντος των μαθητών, στην ενίσχυση της αυτοεκτίμησης σε ένα δύσκολο κι απαιτητικό μάθημα, στην ανάπτυξη της κριτικής ικανότητας αλλά και στη δημιουργία θετικών σχέσεων μεταξύ τους**.** Επισημάνθηκε επίσης πως χρειάζεται ένα δίωρο για την εφαρμογή της ομαδοσυνεργατικής μεθόδου. |